इन्हीं दिनों पं. विवेकानंद शर्मा जी की भी अनेक रचनाएँ प्रकाशित हुईं जिनमें जब मानवता कराह उठी, प्रशांत की लहरें, प्रधान मंत्री रातू मारा, गुलाब के फूल, फीजी में सनातन धर्म के सौ साल का इतिहास, आदि उल्लेखनीय हैं। आप ही की रचनाएँ विश्वकोश भारतीय संस्कृति, अनजान क्षितिज की ओर, प्रशांत की लहरें (नवीन संस्करण) और फीजी के राष्ट्र कवि पं. कमला प्रसाद मिश्र के काव्य संग्रह ने हिंदी साहित्य की अभिवृद्धि में अपना नाम दर्ज़ कराया।